title: Rozhodnutie Európskeho parlamentu (EÚ) 2019/1424 z 26. marca 2019 o absolutóriu za plnenie všeobecného rozpočtu Európskej únie za rozpočtový rok 2017, oddiel X – Európska služba pre vonkajšiu činnosť

text:
               27.9.2019

               SK

               Úradný vestník Európskej únie

               L 249/111

      ROZHODNUTIE EURÓPSKEHO PARLAMENTU (EÚ) 2019/1424
      z 26. marca 2019
      o absolutóriu za plnenie všeobecného rozpočtu Európskej únie za rozpočtový rok 2017, oddiel X – Európska služba pre vonkajšiu činnosť
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2017 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2017 [COM(2018) 521 – C8-0327/2018] (2),

                  —

                  so zreteľom na výročnú správu Dvora audítorov o plnení rozpočtu za rozpočtový rok 2017 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho články 55, 99 a 164 až 167,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (6), a najmä na jeho články 59 a 118 a články 260 až 263,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre zahraničné veci (A8-0109/2019),

         1.

            udeľuje vysokej predstaviteľke Únie pre zahraničné veci a bezpečnostnú politiku absolutórium za plnenie rozpočtu Európskej služby pre vonkajšiu činnosť za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Európskej službe pre vonkajšiu činnosť, Európskej rade, Rade, Komisii, Dvoru audítorov, Súdnemu dvoru Európskej únie, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 51, 28.2.2017.

         (2)  Ú. v. EÚ C 348, 28.9.2018, s. 1.

         (3)  Ú. v. EÚ C 357, 4.10.2018, s. 1.

         (4)  Ú. v. EÚ C 357, 4.10.2018, s. 9.

         (5)  Ú. v. EÚ L 298, 26.10.2012, s. 1.

         (6)  Ú. v. EÚ L 193, 30.7.2018, s. 1.


Rozhodnutie Komisie z 24/09/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9523 - Münchener Rückversicherungs-Gesellschaft Aktiengesellschaft in München / DIF Management B.V. / Green Investment Group Limited / Covanta Holding Corporation) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 16/04/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8765 - Lenovo Group Limited / Fujitsu Limited / Fujitsu Client Computing Limited) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 23/07/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8896 - Macquarie Infrastructure and Real Assets (Europe) Limited / The Goldman Sachs Group, Inc. / HES International B.V.) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2018/1464 z 28. septembra 2018 o pozícii, ktorá sa má v mene Európskej únie prijať vo Výbore pre obchod a udržateľný rozvoj CETA zriadenom Komplexnou hospodárskou a obchodnou dohodou medzi Kanadou na jednej strane a Európskou úniou a jej členskými štátmi na strane druhej, pokiaľ ide o stanovenie zoznamov osôb ochotných vykonávať funkciu člena skupiny odborníkov podľa dvadsiatej tretej kapitoly a dvadsiatej štvrtej kapitoly dohody

text:
                  1.10.2018

                  SK

                  Úradný vestník Európskej únie

                  L 245/12

         ROZHODNUTIE RADY (EÚ) 2018/1464
         z 28. septembra 2018
         o pozícii, ktorá sa má v mene Európskej únie prijať vo Výbore pre obchod a udržateľný rozvoj CETA zriadenom Komplexnou hospodárskou a obchodnou dohodou medzi Kanadou na jednej strane a Európskou úniou a jej členskými štátmi na strane druhej, pokiaľ ide o stanovenie zoznamov osôb ochotných vykonávať funkciu člena skupiny odborníkov podľa dvadsiatej tretej kapitoly a dvadsiatej štvrtej kapitoly dohody
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady (EÚ) 2017/37 (1) sa stanovuje podpis Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (ďalej len „dohoda“) v mene Európskej únie. Dohoda bola podpísaná 30. októbra 2016.

                     (2)

                     Rozhodnutím Rady (EÚ) 2017/38 (2) sa stanovuje predbežné vykonávanie častí dohody vrátane zriadenia Spoločného výboru CETA a osobitných výborov. Uvedené časti dohody sa predbežne vykonávajú od 21. septembra 2017.

                     (3)

                     Podľa článku 26.2 ods.1 písm. g) dohody sa zriaďuje Výbor pre obchod a udržateľný rozvoj CETA.

                     (4)

                     Podľa článkov 23.10 a 24.15 dohody má Výbor pre obchod a udržateľný rozvoj CETA počas svojho prvého zasadnutia prijať rozhodnutie, ktorým sa stanovia zoznamy osôb ochotných a schopných vykonávať funkciu člena skupiny odborníkov podľa dvadsiatej tretej kapitoly (Obchod a pracovné záležitosti) a dvadsiatej štvrtej kapitoly (Obchod a životné prostredie) dohody.

                     (5)

                     Je preto vhodné stanoviť pozíciu, ktorá sa má v mene Únie prijať vo Výbore pre obchod a udržateľný rozvoj CETA na základe pripojeného návrhu rozhodnutia, ktorým sa stanovujú zoznamy osôb ochotných vykonávať funkciu člena skupiny odborníkov podľa dvadsiatej tretej kapitoly a dvadsiatej štvrtej kapitoly dohody,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať na prvom zasadnutí Výboru pre obchod a udržateľný rozvoj CETA zriadeného Komplexnou hospodárskou a obchodnou dohodou (CETA) medzi Kanadou na jednej strane a Európskou úniou a jej členskými štátmi na strane druhej, pokiaľ ide o stanovenie zoznamov osôb ochotných vykonávať funkciu člena skupiny odborníkov podľa dvadsiatej tretej kapitoly a dvadsiatej štvrtej kapitoly dohody, je založená na návrhu rozhodnutia Výboru pre obchod a udržateľný rozvoj CETA pripojenom k tomuto rozhodnutiu.

            Článok 2
            Toto rozhodnutie je určené Komisii.

            V Bruseli 28. septembra 2018

                  Za Radu

                  predsedníčka

               M. SCHRAMBÖCK

            (1)  Rozhodnutie Rady (EÚ) 2017/37 z 28. októbra 2016 o podpise Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v mene Európskej únie (Ú. v. EÚ L 11, 14.1.2017, s. 1).

            (2)  Rozhodnutie Rady (EÚ) 2017/38 z 28. októbra 2016 o predbežnom vykonávaní Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (Ú. v. EÚ L 11, 14.1.2017, s. 1080).

            PRÍLOHA
            ROZHODNUTIE č. [X /2018] VÝBORU PRE OBCHOD A UDRŽATEĽNÝ ROZVOJ CETA
            z xxx,
            ktorým sa zostavujú zoznamy osôb ochotných vykonávať funkciu člena skupiny odborníkov podľa kapitoly 23 a kapitoly 24 dohody
            VÝBOR PRE OBCHOD A UDRŽATEĽNÝ ROZVOJ CETA,
            so zreteľom na Komplexnú hospodársku a obchodnú dohodu (CETA) medzi Kanadou na jednej strane a Európskou úniou a jej členskými štátmi na strane druhej, a najmä na jej článok 23.10 ods. 6 a 7 a článok 24.15 ods. 6 a 7,
            keďže:

                        (1)

                        Od 21. septembra 2017 sa predbežne vykonávajú určité časti dohody v súlade s článkom 30.7 ods. 3 dohody.

                        (2)

                        Podľa článku 23.10 ods. 6 dohody má Výbor pre obchod a udržateľný rozvoj CETA zostaviť zoznam aspoň deviatich osôb, ktoré sú ochotné a schopné vykonávať funkciu člena skupiny odborníkov v súvislosti so záležitosťami vyplývajúcimi z kapitoly 23 (Obchod a pracovné záležitosti) a ktoré majú podľa odseku 7 osobitné vedomosti alebo odborné znalosti, pokiaľ ide o otázky pracovného práva, iné otázky upravené v kapitole 23 alebo pokiaľ ide o riešenie sporov vyplývajúcich z medzinárodných dohôd.

                        (3)

                        Podľa článku 24.15 ods. 6 dohody má Výbor pre obchod a udržateľný rozvoj CETA zostaviť zoznam aspoň deviatich osôb, ktoré sú ochotné a schopné vykonávať funkciu člena skupiny odborníkov v súvislosti so záležitosťami vyplývajúcimi z kapitoly 24 (Obchod a životné prostredie) a ktoré majú podľa odseku 7 osobitné vedomosti alebo odborné znalosti, pokiaľ ide o otázky environmentálneho práva, iné otázky upravené v kapitole 24 alebo pokiaľ ide o riešenie sporov vyplývajúcich z medzinárodných dohôd.

                        (4)

                        Podľa článku 23.10 ods. 6 a článku 24.15 ods. 6 každý zoznam pozostáva najmenej z troch osôb menovaných každou zmluvnou stranou a najmenej troch osôb menovaných zmluvnými stranami, ktoré nie sú štátnymi príslušníkmi žiadnej z nich a ktoré sú ochotné a schopné vykonávať funkciu predsedu skupiny odborníkov,

                  ROZHODOL TAKTO:

                        1.

                        Týmto sa stanovujú zoznamy osôb, ktoré sú ochotné vykonávať funkciu člena skupiny odborníkov, ako sa uvádza v prílohe.

                        2.

                        Toto rozhodnutie nadobúda účinnosť dňom jeho prijatia Výborom pre obchod a udržateľný rozvoj CETA.

                     Za VÝBOR PRE OBCHOD A UDRŽATEĽNÝ ROZVOJ CETA

                     Za EÚ

                     Za Kanadu

            PRÍLOHA

               ZOZNAM OSÔB, KTORÉ SÚ OCHOTNÉ VYKONÁVAŤ FUNKCIU ČLENA SKUPINY ODBORNÍKOV V SÚVISLOSTI SO ZÁLEŽITOSŤAMI VYPLÝVAJÚCIMI Z KAPITOLY 23 (OBCHOD A PRACOVNÉ ZÁLEŽITOSTI) DOHODY

               Osoby s osobitnými vedomosťami alebo odbornými znalosťami, pokiaľ ide o otázky pracovného práva, iné otázky upravené v kapitole 23 alebo pokiaľ ide o riešenie sporov vyplývajúcich z medzinárodných dohôd:

            Osoby menované Kanadou:

                        Kevin Banks

                        Adelle Blackett

                        Carol Nelder-Corvari

                  Osoby menované Európskou úniou:

                        Jorge Cardona

                        Eddy Laurijssen

                        Karin Lukas

                  Predsedovia (ktorí nie sú štátnymi príslušníkmi zmluvných strán):

                        Janice Bellace

                        Kathleen Claussen

                        Christian Häberli

                        Jill Murray

                        Patrick Pearsall

                        Ross Wilson

               ZOZNAM OSÔB, KTORÉ SÚ OCHOTNÉ VYKONÁVAŤ FUNKCIU ČLENA SKUPINY ODBORNÍKOV V SÚVISLOSTI SO ZÁLEŽITOSŤAMI VYPLÝVAJÚCIMI Z KAPITOLY 24 (OBCHOD A ŽIVOTNÉ PROSTREDIE) DOHODY

               Osoby s osobitnými vedomosťami alebo odbornými znalosťami, pokiaľ ide o otázky environmentálneho práva, iné otázky upravené v kapitole 24 alebo pokiaľ ide o riešenie sporov vyplývajúcich z medzinárodných dohôd:

            Osoby menované Kanadou:

                        Anne Daniel

                        Armand de Mestral

                        Elaine Feldman

                        Matthew Kronby

                        Brendan McGivern

                  Osoby menované Európskou úniou:

                        Laurence Boisson de Chazournes

                        Hélène Ruiz Fabri

                        Geert Van Calster

                  Predsedovia (ktorí nie sú štátnymi príslušníkmi zmluvných strán):

                        Arthur Edmond Appleton

                        James Bacchus

                        Nathalie Bernasconi-Osterwalder

                        Christian Häberli


title: Rozhodnutie Rady (SZBP) 2018/1465 z 28. septembra 2018, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

text:
                  1.10.2018

                  SK

                  Úradný vestník Európskej únie

                  L 245/16

         ROZHODNUTIE RADY (SZBP) 2018/1465
         z 28. septembra 2018,
         ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 31. júla 2015 prijala rozhodnutie (SZBP) 2015/1333 (1).

                     (2)

                     Rada 21. marca 2018 prijala rozhodnutie (SZBP) 2018/476 (2).

                     (3)

                     Rada vzhľadom na pretrvávajúcu nestabilitu a vážnosť situácie v Líbyi rozhodla, že uplatňovanie reštriktívnych opatrení voči trom osobám by sa malo predĺžiť o ďalšie obdobie šiestich mesiacov.

                     (4)

                     Rozhodnutie (SZBP) 2015/1333 by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 17 rozhodnutia (SZBP) 2015/1333 sa odseky 3 a 4 nahrádzajú takto:

                  „3.   Opatrenia uvedené v článku 8 ods. 2 sa uplatňujú vo vzťahu k záznamom č. 14, 15 a 16 v prílohe II do 2. apríla 2019.

                  4.   Opatrenia uvedené v článku 9 ods. 2 sa uplatňujú vo vzťahu k záznamom č. 19, 20 a 21 v prílohe IV do 2. apríla 2019.“.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 28. septembra 2018

                  Za Radu

                  predsedníčka

               M. SCHRAMBÖCK

            (1)  Rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, ktorým sa zrušuje rozhodnutie 2011/137/SZBP (Ú. v. EÚ L 206, 1.8.2015, s. 34).

            (2)  Rozhodnutie Rady (SZBP) 2018/476 z 21. marca 2018, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (Ú. v. EÚ L 79, 22.3.2018, s. 30).


title: Rozhodnutie Európskeho orgánu pre cenné papiere a trhy (EÚ) 2018/1466 z 21. septembra 2018 o obnovení a zmene dočasného zákazu uvádzania na trh, distribúcie alebo predaja binárnych opcií retailovým klientom uvedeného v rozhodnutí (EÚ) 2018/795

text:
                  1.10.2018

                  SK

                  Úradný vestník Európskej únie

                  L 245/17

         ROZHODNUTIE EURÓPSKEHO ORGÁNU PRE CENNÉ PAPIERE A TRHY (EÚ) 2018/1466
         z 21. septembra 2018
         o obnovení a zmene dočasného zákazu uvádzania na trh, distribúcie alebo predaja binárnych opcií retailovým klientom uvedeného v rozhodnutí (EÚ) 2018/795
         RADA ORGÁNOV DOHĽADU EURÓPSKEHO ORGÁNU PRE CENNÉ PAPIERE A TRHY,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (1), a najmä na jeho článok 9 ods. 5, článok 43 ods. 2 a článok 44 ods. 1,
         so zreteľom na nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (2), a najmä na jeho článok 40,
         so zreteľom na delegované nariadenie Komisie (EÚ) 2017/567 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 600/2014, pokiaľ ide o vymedzenia pojmov, transparentnosť, kompresiu portfólia a opatrenia dohľadu nad zasahovaním do produktov a pozíciami (3), a najmä na jeho článok 19,
         keďže:

                     (1)

                     Rozhodnutím (EÚ) 2018/795 (4) Európsky orgán pre cenné papiere a trhy (ďalej len „orgán ESMA“) s účinnosťou od 2. júla 2018 zakázal uvádzanie na trh, distribúciu alebo predaj binárnych opcií retailovým klientom na obdobie troch mesiacov.

                     (2)

                     V súlade s článkom 40 ods. 6 nariadenia (EÚ) č. 600/2014 orgán ESMA musí v primeraných intervaloch, minimálne však každé tri mesiace, preskúmať dočasné opatrenie týkajúce sa zasahovania do produktov.

                     (3)

                     Preskúmanie zákazu orgánu ESMA vzťahujúceho sa na binárne opcie sa uskutočnilo, okrem iného, na základe informácií z prieskumu medzi príslušnými orgánmi (5) o uplatňovaní a vplyve opatrenia týkajúceho sa zasahovania do produktov, ako aj na základe ďalších informácií poskytnutých príslušnými orgánmi a zainteresovanými stranami.

                     (4)

                     Príslušné orgány zaznamenali len obmedzené príklady nedodržania opatrení orgánu ESMA týkajúcich sa zasahovania do produktov. Okrem toho, od oznámenia dohodnutých opatrení 27. marca 2018 neboli spoločnostiam, ktoré uvádzajú na trh, distribuujú alebo predávajú binárne opcie, vydané žiadne nové povolenia.

                     (5)

                     Príslušné orgány hlásili, že počas júla 2018 sa v porovnaní s júlom 2017 mierne zvýšil počet klientov považovaných za profesionálnych klientov na vlastnú žiadosť. Napriek tomu je však počet profesionálnych klientov na vlastnú žiadosť v porovnaní s predchádzajúcim počtom retailových klientov poskytovateľov binárnych opcií relatívne nízky. Orgán ESMA má informácie o tom, že niektoré spoločnosti z tretích krajín aktívne oslovujú klientov v Únii. Bez získania povolenia alebo registrácie v Únii však tieto spoločnosti môžu ponúkať iba služby klientom, ktorí sú usadení alebo sa nachádzajú v Únii, a to z ich vlastného výlučného podnetu. Orgán ESMA je informovaný aj o tom, že spoločnosti začínajú poskytovať iné špekulatívne investičné produkty. Orgán ESMA bude pokračovať v monitorovaní ponuky týchto iných produktov s cieľom zistiť, či je vhodné prijať nejaké iné opatrenia Únie.

                     (6)

                     Počas obdobia preskúmania orgán ESMA nezískal dôkazy, ktoré by boli rozpore s jeho celkovým zistením závažnej obavy týkajúcej sa ochrany investorov, ako je to uvedené v rozhodnutí (EÚ) 2018/795. Orgán ESMA dospel preto k záveru, že pokiaľ sa rozhodnutie o zákaze uvádzania na trh, distribúcie alebo predaja binárnych opcií retailovým klientom neobnoví, závažná obava týkajúca sa ochrany investorov, ako bola uvedená v rozhodnutí (EÚ) 2018/795, bude ďalej pretrvávať.

                     (7)

                     Uplatniteľné existujúce regulačné požiadavky podľa práva Únie sa od prijatia tohto rozhodnutia nezmenili a naďalej sa v nich nerieši ohrozenie identifikované orgánom ESMA. Okrem toho príslušné orgány neprijali opatrenie na riešenie tohto ohrozenia alebo opatrenia, ktoré sa prijali, nie sú na riešenie tohto ohrozenia postačujúce. Predovšetkým, od prijatia tohto rozhodnutia žiadny príslušný orgán neprijal vlastné vnútroštátne opatrenie týkajúce sa zasahovania do produktov podľa článku 42 nariadenia (EÚ) č. 600/2014 (6).

                     (8)

                     Obnovenie zákazu stanoveného rozhodnutím (EÚ) 2018/795 nemá škodlivý vplyv na efektívnosť finančných trhov alebo investorov, ktorý by bol neúmerný prínosom opatrenia, a nevytvára riziko regulačnej arbitráže z rovnakých dôvodov stanovených v tomto rozhodnutí.

                     (9)

                     Ak sa dočasný zákaz neobnoví, podľa orgánu ESMA je pravdepodobné, že budú binárne opcie znova ponúkané retailovým klientom a na trh sa vrátia rovnaké alebo podobné produkty, ktoré zapríčinili poškodenie spotrebiteľa, ako je to uvedené v rozhodnutí (EÚ) 2018/795.

                     (10)

                     Vzhľadom na uvedené dôvody a dôvody uvedené v rozhodnutí (EÚ) 2018/795 sa tento orgán v záujme vyriešenia závažnej obavy týkajúcej sa ochrany investorov rozhodol obnoviť zákaz na ďalšie trojmesačné obdobie.

                     (11)

                     Orgán ESMA pri obnovení zákazu starostlivo preskúmal, či existujú nejaké nové dôkazy o konkrétnych produktoch v rozsahu pôsobnosti jeho opatrenia, na ktoré by sa opatrenie nemalo vzťahovať počas tohto obnoveného obdobia jeho uplatňovania z dôvodu ich osobitných vlastností, ktoré nevyvolávajú závažnú obavu týkajúcu sa ochrany investorov, ako je to uvedené v rozhodnutí (EÚ) 2018/795.

                     (12)

                     Vo vzťahu k uvedenému orgán ESMA získal nové informácie o binárnych opciách, ktoré majú dostatočne dlhé trvanie, sú sprevádzané prospektom a sú v plnej miere hedžované (zabezpečené) poskytovateľom alebo iným subjektom v skupine poskytovateľa a v prípade ktorých je nepravdepodobné, že vyvolajú závažnú obavu týkajúcu sa ochrany investorov, ako je to uvedené v rozhodnutí (EÚ) 2018/795. Príkladom takéhoto druhu binárnej opcie je inline warrant, ktorý kumulatívne spĺňa uvedené podmienky.

                     (13)

                     Zatiaľ čo stupeň zložitosti tohto osobitného typu binárnej opcie je porovnateľný s binárnymi opciami vo všeobecnosti, požiadavka na minimálne trvanie zmierňuje negatívne vplyvy komplexnosti a neprehľadnosti pre investorov. Investori môžu primeranejšie získať informovaný prehľad trhu počas obdobia 90 dní alebo dlhšie odo dňa, keď bol produkt prvýkrát emitovaný, ako počas veľmi krátkeho trvania charakteristického pre širší trh s binárnymi opciami, ktorý existoval pred uplatňovaním rozhodnutia (EÚ) 2018/795. Obdobie trvajúce 90 dní alebo dlhšie zužuje priestor pre často opakované špekulatívne obchody, ktoré zhoršujú straty a sú spojené s návykovým správaním.

                     (14)

                     Osobitným znakom binárnych opcií, ktoré pôsobia ako významný stimul potenciálnych škodlivých dôsledkov a ktoré zhoršujú rozdiel medzi výnosmi investorov a rizikom straty, je konflikt záujmov medzi mnohými poskytovateľmi binárnych opcií a ich klientmi. Niektoré spoločnosti však poskytujú binárne opcie, ktoré sú počas svojho trvania v plnej miere hedžované voči trhovému riziku. Ak sa takáto hedžingová činnosť týka poskytovania binárnej opcie a vykonáva ju poskytovateľ alebo iný subjekt v skupine poskytovateľa a ak žiaden subjekt skupiny nevytvoril v súvislosti s binárnymi opciami zisky ani neutrpel straty okrem vopred zverejnených provízií, transakčných poplatkov a iných súvisiacich poplatkov, konflikt záujmov medzi poskytovateľom a klientom je výrazne znížený. Predovšetkým, čistý zisk odvodený z binárnej opcie nie je podstatne určený tým, či sa vyplatí alebo nie. Hedžovaní poskytovatelia nie sú stimulovaní k tomu, aby podávali nesprávne informácie o podkladových cenách ani k špekuláciám voči klientom.

                     (15)

                     Dôkazy prijaté orgánom ESMA naznačujú, že hedžované obchodné modely sú konzistentné s ponukami binárnych opcií s dostatočne dlhým trvaním v protiklade s nehedžovanými obchodnými modelmi vyznačujúcimi sa ponukami s krátkym trvaním. Príslušné orgány (7), v ktorých sú hedžovanými poskytovateľmi ponúkané sekuritizované binárne opcie s dlhým trvaním, potvrdili, že v súvislosti s takýmito produktmi neidentifikovali prípady, kedy došlo k významnému škodlivému účinku na individuálnych retailových klientov. Okrem toho v súvislosti s inline warrantmi neboli BaFin doručené žiadne sťažnosti investorov.

                     (16)

                     Navyše v tomto kontexte cieľom požiadavky, podľa ktorej binárne opcie sprístupnené retailovým investorom musia byť sprevádzané prospektom schváleným v súlade so smernicou Európskeho parlamentu a Rady 2003/71/ES (8), je zaistiť minimálnu úroveň transparentnosti vo vzťahu k týmto dlhodobým produktom. Zabezpečí sa tým, že v súvislosti s uvádzaním na trh, distribúciou alebo predajom týchto produktov retailovým klientom sa investorom sprístupnia stanovené informácie o poskytovateľovi vrátane obchodného modelu, finančných výkazov, rizík a vlastností produktu. Okrem toho prospekt podlieha kontrole príslušného orgánu.

                     (17)

                     Taktiež neexistujú dôkazy viažuce sa na konkrétny produkt, podľa ktorých marketingové a distribučné činnosti týkajúce sa dostatočne dlho trvajúcich binárnych opcií s prospektom a v plnej miere hedžovaných poskytovateľom alebo iným subjektom v skupine poskytovateľa pozostávajú z praktík agresívneho marketingu, ako aj zavádzajúcich marketingových techník.

                     (18)

                     Zatiaľ čo existencia ktoréhokoľvek kritéria samostatne by nebola dostatočná na vysporiadanie sa s rizikom škodlivého účinku na investorov, orgán ESMA počas obdobia preskúmania získal nové dôkazy, že binárna opcia, ktorej plynú výhody z kumulatívneho efektu schváleného prospektu, dostatočne dlhého trvania a úplného hedžingu poskytovateľa alebo jeho subjektu skupiny, pravdepodobne nevyvolá závažnú obavu týkajúcu sa ochrany investorov, ako je to uvedené v rozhodnutí (EÚ) 2018/795. Podľa toho by binárne opcie, ktoré spĺňajú všetky tri uvedené kritériá, mali byť výslovne vylúčené z rozsahu pôsobnosti obnovenia dočasného opatrenia orgánu ESMA týkajúceho sa zasahovania do produktov.

                     (19)

                     Orgán ESMA bude naďalej pravidelne skúmať tieto produkty a bude konať podľa potreby. Orgán ESMA zvážil najmä riziko, že toto vylúčenie by mohol použiť poskytovateľ binárnej opcie, aby ponúkal produkty s porovnateľnými vlastnosťami, ako majú produkty, ktoré vyvolávajú závažnú obavu týkajúcu sa ochrany investorov, napríklad tým, že bude emitovať produkty stimulujúce obchodovanie s krátkym trvaním prostredníctvom stanovenia bariéry blízko základných trhových cien pri emisii. Orgán ESMA a príslušné orgány budú monitorovať, či sa vyvinú nejaké nové distribučné trendy a budú venovať osobitnú pozornosť produktom, ktoré sú napriek svojmu dlhému trvaniu určené na stimuláciu takéhoto obchodovania s krátkym trvaním.

                     (20)

                     Orgán ESMA počas svojho preskúmania získal informácie aj o existujúcich produktoch, ktoré majú na konci platnosti jedno z dvoch vopred stanovených vyplatení, pričom ani jedno nie je nižšie ako pôvodná investícia. Výška vyplatenia pre tento typ binárnej opcie by mohla byť vyššia alebo nižšia, ale ani v jednej z dvoch situácií by investor v porovnaní s celkovou výškou investície do produktu o peniaze neprišiel. Rozhodnutie orgánu ESMA (EÚ) 2018/795 sa zameriava na produkty s rizikom, že investori budú čeliť podstatným stratám vo vzťahu k ich celkovým investíciám do produktu. Z dôvodu právnej istoty by preto toto obnovenie malo výslovne vylúčiť produkty, ktorých štruktúra vyplatenia nevystavuje kapitál investora riziku.

                     (21)

                     Keďže navrhované opatrenie sa môže v obmedzenej miere týkať derivátov poľnohospodárskych komodít, orgán ESMA viedol konzultácie s verejnými orgánmi zodpovednými za dohľad, správu a reguláciu fyzických poľnohospodárskych trhov podľa nariadenia Rady (ES) č. 1234/2007 (9). Ani jeden z týchto orgánov nevzniesol žiadne námietky k navrhovaným opatreniam týkajúcim sa obnovenia.

                     (22)

                     Orgán ESMA informoval príslušné orgány o tomto navrhovanom rozhodnutí,

               PRIJALA TOTO ROZHODNUTIE:

            Článok 1
            Dočasný zákaz binárnych opcií pre retailových klientov

               1.   Uvádzanie na trh, distribúcia alebo predaj binárnych opcií retailovým klientom sú zakázané.

               2.   Na účely odseku 1 bez ohľadu na to, či sa s ňou obchoduje na obchodnom mieste, binárna opcia je derivát, ktorý spĺňa tieto podmienky:

                           a)

                           musí sa vyrovnať v hotovosti alebo sa môže vyrovnať v hotovosti na základe voľby jednej zo zmluvných strán z iného dôvodu ako platobnej neschopnosti alebo inej udalosti, ktorá má za následok ukončenie zmluvy,

                           b)

                           zabezpečuje platbu len pri uzavretí alebo uplynutí platnosti,

                           c)

                           jeho platba sa obmedzuje na:

                                       i)

                                       vopred stanovenú fixnú sumu alebo nulu, ak podkladové aktívum derivátu spĺňa jednu alebo viac vopred stanovených podmienok a

                                       ii)

                                       vopred stanovenú fixnú sumu alebo nulu, ak podkladové aktívum derivátu nespĺňa jednu alebo viac vopred stanovených podmienok.

               3.   Zákaz uvedený v odseku 1 sa nevzťahuje na:

                           a)

                           binárnu opciu, v prípade ktorej nižšia z dvoch vopred stanovených fixných súm sa minimálne rovná výške celkovej platby retailového klienta za binárnu opciu vrátane všetkých provízií, transakčných poplatkov a iných súvisiacich poplatkov,

                           b)

                           binárnu opciu, ktorá spĺňa ďalej uvedené podmienky:

                                       i)

                                       trvanie od vydania do splatnosti je minimálne 90 kalendárnych dní;

                                       ii)

                                       prospekt vypracovaný a schválený v súlade so smernicou 2003/71/ES je dostupný pre verejnosť a

                                       iii)

                                       binárna opcia nevystavuje poskytovateľa trhovému riziku počas trvania binárnej opcie a poskytovateľ ani žiadny zo subjektov skupiny, do ktorej poskytovateľ patrí, nevytvoril v súvislosti s binárnou opciou zisky ani neutrpel straty okrem vopred zverejnených provízií, transakčných poplatkov a iných súvisiacich poplatkov.

            Článok 2
            Zákaz účasti na aktivitách obchádzania
            Je zakázané vedome a zámerne sa zúčastňovať na aktivitách, ktorých predmetom alebo účinkom je obchádzať požiadavky stanovené v článku 1 vrátane pôsobenia ako zástupca poskytovateľa binárnych opcií.

            Článok 3
            Nadobudnutie účinnosti a uplatňovanie

               1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               2.   Toto rozhodnutie sa uplatňuje od 2. októbra 2018 počas obdobia troch mesiacov.

            V Paríži 21. septembra 2018

                  Za Radu orgánov dohľadu

               Steven MAIJOOR

                  predseda

            (1)  Ú. v. EÚ L 331, 15.12.2010, s. 84.

            (2)  Ú. v. EÚ L 173, 12.6.2014, s. 84.

            (3)  Ú. v. EÚ L 87, 31.3.2017, s. 90.

            (4)  Rozhodnutie Európskeho orgánu pre cenné papiere a trhy (EÚ) 2018/795 z 22. mája 2018 o dočasnom zákaze uvádzania na trh, distribúcie alebo predaja binárnych opcií retailovým klientom v Únii v súlade s článkom 40 nariadenia Európskeho parlamentu a Rady (EÚ) č. 600/2014 (Ú. v. EÚ L 136, 1.6.2018, s. 31).

            (5)  Dvadsať príslušných orgánov, ktoré poskytli odpoveď: Cyperská komisia pre cenné papiere a burzy (CY-CySEC), Comisión Nacional del Mercado de Valores (ES – CNMV), Autoriteit Financiele Markten (NL-AFM), Česká národná banka (CZ – CNB), Finanzmarktaufsicht (AT – FMA), Finnish Financial Supervisory Authority (FI – FSA), Comissão do Mercado de Valores Mobiliários (PT – CMVM), Malta Financial Services Authority (MT – MFSA), Financial Supervisory Authority (IS – FME), Financial Services and Markets Authority (BE – FSMA), Commissione Nazionale per le Società e la Borsa (IT – Consob), Financial Supervision Commission (BG – FSC), Bundesanstalt für Finanzdienstleistungsaufsicht (DE – BaFin), Autorité des Marchés Financiers (FR – AMF), Magyar Nemzeti Bank (HU – MNB), Financial Conduct Authority (UK- FCA), Commission de Surveillance du Secteur Financier (LU – CSSF), Romanian Financial Supervisory Authority (RO – FSA), Agencija za trg vrednostnih papirjev (SL – SMA), Central Bank of Ireland (IE – CBI).

            (6)  Jeden príslušný orgán štátu EZVO, ktorý je členom EHP, NO-Finanstilsynet, 4. júna 2018 prijal opatrenia týkajúce sa zasahovania do produktov s rovnakými podmienkami a dátumami uplatňovania ako majú opatrenia orgánu ESMA. Okrem toho Financial Supervisory Authority of Iceland (Úrad pre finančný dohľad Islandu) 5. júla 2018 uverejnil stanovisko, podľa ktorého v súlade s vlastnými vnútroštátnymi právnymi predpismi považuje uvádzanie na trh, distribúciu alebo predaj binárnych opcií v rozpore s riadnymi a správnymi obchodnými postupmi a praxou v oblasti obchodovania s cennými papiermi (článok 5 zákona č. 108/2007 o transakciách s cennými papiermi).

            (7)  DE-BaFin, FR-AMF.

            (8)  Smernica Európskeho parlamentu a Rady 2003/71/ES zo 4. novembra 2003 o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a o zmene a doplnení smernice 2001/34/ES (Ú. v. EÚ L 345, 31.12.2003, s. 64).

            (9)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).


Rozhodnutie Komisie z 29/06/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8889 - Teva Pharmaceutical Industries / The Procter & Gamble Company) podľa nariadenia Rady (ES) č. 139/2004 (Iba anglické znenie je autentické)


               11.10.2018

               SK

               Úradný vestník Európskej únie

               C 369/162

      P8_TA(2017)0479
      Žiadosť o ochranu výsad a imunít Eleonory Forenzovej
      Rozhodnutie Európskeho parlamentu z 12. decembra 2017 o žiadosti o ochranu výsad a imunít Eleonory Forenzovej (2017/2199(IMM))
      (2018/C 369/18)

         Európsky parlament,

                  —

                  so zreteľom na žiadosť Gabriele Zimmerovej z 20. júla 2017, oznámenú v pléne 11. septembra 2017, o ochranu výsad a imunít Eleonory Forenzovej v súvislosti s incidentom, ktorého obeťou bola Eleonora Forenza na demonštrácii počas samitu G20 8. júla 2017 v Hamburgu,

                  —

                  po vypočutí Eleonory Forenzovej v súlade s článkom 9 ods. 6 rokovacieho poriadku,

                  —

                  so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

                  —

                  so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

                  —

                  so zreteľom na článok 5 ods. 2 a články 7 a 9 rokovacieho poriadku,

                  —

                  so zreteľom na správu Výboru pre právne veci (A8-0398/2017),

                  A.

                  keďže poslankyňa Európskeho parlamentu a predsedníčka skupiny GUE/NGL Gabriele Zimmer požiadala v súlade s článkami 8 a 9 Protokolu č. 7 o ochranu poslaneckej imunity poslankyne tejto skupiny Eleonory Forenzovej, ktorú nemecká polícia podrobila osobnej prehliadke a následne vzala do väzby spolu so skupinou ďalších aktivistov počas demonštrácie, ktorá sa konala 8. júla 2017 v Hamburgu v súvislosti so samitom G20; keďže k osobnej prehliadke a zatknutiu došlo po skončení uvedenej demonštrácie, keď bola Eleonora Forenza so svojou skupinou na ceste na obed;

                  B.

                  keďže Európsky parlament má širokú mieru voľnej úvahy, pokiaľ ide o smerovanie, ktoré zamýšľa priznať rozhodnutiu o žiadosti poslanca o ochranu imunity (2);

                  C.

                  keďže články 8 a 9 Protokolu č. 7 o výsadách a imunitách Európskej únie sa navzájom vylučujú (3); keďže táto vec sa netýka názoru vyjadreného poslancom Európskeho parlamentu, ale skôr správania, ktoré údajne ohrozuje verejný poriadok (podozrenie z účasti na vyvolávaní nepokojov); keďže preto je zrejmé, že sa uplatňuje článok 9 protokolu č. 7;

                  D.

                  keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunity priznané členom parlamentu ich štátu a na území ktoréhokoľvek iného členského štátu imunitu proti zadržaniu a právomoci súdov; keďže Eleonora Forenza, talianska poslankyňa Európskeho parlamentu, preto počas pobytu v Nemecku požívala túto imunitu;

                  E.

                  keďže podľa žiadosti o ochranu imunity Eleonora Forenza už pri prvom kontakte s nemeckou políciou uviedla, že je poslankyňou Európskeho parlamentu; keďže sa ihneď legitimovala dokladmi, ktoré potvrdili jej štatút; keďže sa jej podarilo spojiť policajného úradníka, ktorý akciu riadil, s talianskym konzulom v Hamburgu;

                  F.

                  keďže nemecká polícia Eleonoru Forenzovú aj napriek jej štatútu poslankyne Európskeho parlamentu podrobila dôkladnej osobnej prehliadke a potom ju viac ako štyri hodiny zadržiavala vo väzbe;

                  G.

                  keďže vzhľadom na uvedené skutočnosti si nemecká polícia bola vedomá toho, že zadržala poslankyňu Európskeho parlamentu; keďže to predstavuje porušenie Protokolu č. 7 o výsadách a imunitách Európskej únie, najmä jeho článku 9 prvého odseku písm. b);

                  H.

                  keďže vzhľadom na okolnosti tohto prípadu je zrejmé, že Eleonora Forenza nebola zadržaná pri čine, a teda nemožno uplatniť výnimku podľa článku 9 tretieho odseku Protokolu č. 7 o výsadách a imunitách Európskej únie a na prípad Eleonory Forenzovej sa v plnom rozsahu vzťahuje jej imunita;

                  1.

                  rozhodol ochrániť výsady a imunity Eleonory Forenzovej;

                  2.

                  poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Spolkovej republiky Nemecko a Eleonore Forenzovej.

         (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

         (2)  Vec T-42/06, Gollnisch/Parlament, už citované, bod 101.

         (3)  Spojené veci C-200/07 a C-201/07 Marra/De Gregorio a Clemente, už citované, bod 45.


               11.10.2018

               SK

               Úradný vestník Európskej únie

               C 369/181

      P8_TA(2017)0489
      Nevznesenie námietky voči delegovanému aktu: Regulačné technické predpisy týkajúce sa obchodovacej povinnosti s určitými derivátmi
      Rozhodnutie Európskeho parlamentu nevzniesť námietku voči delegovanému nariadeniu Komisie zo 17. novembra 2017, ktorým sa dopĺňa nariadenie Európskeho parlamentu a Rady (EÚ) č. 600/2014 o trhoch s finančnými nástrojmi, pokiaľ ide o regulačné technické predpisy týkajúce sa obchodovacej povinnosti s určitými derivátmi (C(2017)07684 – 2017/2979(DEA))
      (2018/C 369/29)

         Európsky parlament,

                  —

                  so zreteľom na delegované nariadenie Komisie (C(2017)07684),

                  —

                  so zreteľom na list Komisie z 29. novembra 2017, ktorým Európsky parlament žiada, aby oznámil, že nevznesie námietku voči delegovanému nariadeniu,

                  —

                  so zreteľom na list Výboru pre hospodárske a menové veci predsedovi Konferencie predsedov výborov zo 4. decembra 2017,

                  —

                  so zreteľom na článok 290 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (1) (MiFIR), a najmä na jeho článok 32 ods. 1 a článok 50 ods. 5,

                  —

                  so zreteľom na článok 10 ods. 1 a článok 13 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (2),

                  —

                  so zreteľom na návrh regulačných technických predpisov o obchodovacej povinnosti s derivátmi v rámci MiFIR, ktoré predložil Európsky orgán pre cenné papiere a trhy (ESMA) 28. septembra 2017 podľa článku 32 ods. 1 nariadenia MiFIR,

                  —

                  so zreteľom na sprievodný list orgánu ESMA Komisii z 28. septembra 2017 o návrhu regulačných technických predpisov orgánu ESMA o obchodovacej povinnosti v rámci nariadenia MiFIR,

                  —

                  so zreteľom na odporúčanie pre rozhodnutie Výboru pre hospodárske a menové veci,

                  —

                  so zreteľom na článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá uplynula 12. decembra 2017,

                  A.

                  keďže delegované nariadenie obsahuje vo svojej prílohe triedy derivátov, ktoré by mali podliehať obchodovacej povinnosti zavedenej článkom 28 nariadenia MiFIR; keďže deriváty, na ktoré sa vzťahuje táto obchodovacia povinnosť, môžu byť obchodované iba na regulovanom trhu, v rámci multilaterálneho obchodného systému, organizovaného obchodného systému alebo na obchodnom mieste tretej krajiny, ktoré Komisia považuje za rovnocenné;

                  B.

                  keďže orgán ESMA 28. septembra 2017 Komisii predložil návrh regulačných technických predpisov (RTP) spolu so sprievodným listom, v ktorom žiada všetky zúčastnené strany, aby sa zaviazali k skráteniu ich lehôt s cieľom zabezpečiť, aby sa dosiahol politický cieľ obchodovacej povinnosti, ktoré sa má uplatňovať od 3. januára 2018; keďže orgán ESMA okrem toho konštatuje, že pred nadobudnutím účinnosti obchodovacej povinnosti sa ešte musí dokončiť značný počet rozhodnutí o rovnocennosti;

                  C.

                  keďže Európsky parlament sa domnieva, že prijaté RTP sa nezhodujú s návrhom RTP, ktorý predložil orgán ESMA, a to pre zmeny textu, ktoré vykonala Komisia, a keďže Európsky parlament sa domnieva, že má tri mesiace na vznesenie námietok voči RTP (ďalej len „kontrolné obdobie“);

                  D.

                  keďže delegované nariadenie by sa malo uplatňovať od 3. januára 2018, od dátumu uplatňovania smernice 2014/65/EÚ („MiFID II“) a nariadenia MiFIR, a plné využitie trojmesačného kontrolného obdobia, ktoré má Európsky parlament k dispozícii, by presiahlo dátum, od ktorého sa začnú uplatňovať pravidlá obchodovacej povinnosti;

                  E.

                  keďže obchodovacia povinnosť pre deriváty je dôležitým prvkom záväzkov, na ktorých sa dohodli vedúci predstavitelia skupiny G20 v Pittsburghu v roku 2009;

                  F.

                  keďže rýchle uverejnenie delegovaného nariadenia v úradnom vestníku by umožnilo včasné vykonávanie a právnu istotu, pokiaľ ide o ustanovenia týkajúce sa obchodovacej povinnosti pre deriváty;

                  G.

                  keďže Európsky parlament zdôrazňuje dôležitosť toho, aby Komisia dokončila príslušné rozhodnutia o rovnocennosti pred tým, ako vstúpi do platnosti obchodovacia povinnosť;

                  H.

                  keďže Európsky parlament konštatuje, že RTP neobsahujú žiadne osobitné ustanovenia týkajúce sa súborných transakcií, a že môžu byť potrebné ďalšie usmernenie zo strany Komisie a orgánu ESMA, pokiaľ ide o súborné transakcie; keďže Európsky parlament sa domnieva, že tieto usmernenia by mali byť v súlade s ustanoveniami pre rýchlo nápravu stanovenými v smernici MiFID II;

                  1.

                  oznamuje, že nevznesie námietku voči delegovanému nariadeniu;

                  2.

                  poveruje svojho predsedu, aby postúpil toto rozhodnutie Rade a Komisii.

         (1)  Ú. v. EÚ L 173, 12.6.2014, s. 84.

         (2)  Ú. v. EÚ L 331, 15.12.2010, s. 84.


title: Rozhodnutie Rady (SZBP) 2018/1540 z 15. októbra 2018, ktorým sa mení rozhodnutie (SZBP) 2016/1693 o reštriktívnych opatreniach voči ISIL (Dá'iš) a al-Káide a voči osobám, skupinám, podnikom a subjektom, ktoré sú s nimi spojené

text:
                  15.10.2018

                  SK

                  Úradný vestník Európskej únie

                  LI 257/3

         ROZHODNUTIE RADY (SZBP) 2018/1540
         z 15. októbra 2018,
         ktorým sa mení rozhodnutie (SZBP) 2016/1693 o reštriktívnych opatreniach voči ISIL (Dá'iš) a al-Káide a voči osobám, skupinám, podnikom a subjektom, ktoré sú s nimi spojené
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na rozhodnutie Rady (SZBP) 2016/1693 z 20. septembra 2016 o reštriktívnych opatreniach voči ISIL (Dá'iš) a al-Káide a voči osobám, skupinám, podnikom a subjektom, ktoré sú s nimi spojené, a o zrušení spoločnej pozície 2002/402/SZBP (1),
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 20. septembra 2016 prijala rozhodnutie (SZBP) 2016/1693.

                     (2)

                     Reštriktívne opatrenia uvedené v článku 2 ods. 2 a článku 3 ods. 3 a 4 rozhodnutia (SZBP) 2016/1693 sa uplatňujú do 31. októbra 2018. Na základe preskúmania uvedeného rozhodnutia by sa uplatniteľnosť reštriktívnych opatrení mala predĺžiť do 31. októbra 2019.

                     (3)

                     Do zoznamu osôb, skupín, podnikov a subjektov uvedenom v prílohe k rozhodnutiu (SZBP) 2016/1693 by sa mala doplniť jedna osoba.

                     (4)

                     Rozhodnutie (SZBP) 2016/1693 by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Článok 6 ods. 5 rozhodnutia (SZBP) 2016/1693 sa nahrádza takto:

                  „5.   Opatrenia uvedené v článku 2 ods. 2 a článku 3 ods. 3 a 4 sa uplatňujú do 31. októbra 2019.“

            Článok 2
            Príloha k rozhodnutiu (SZBP) 2016/1693 sa mení tak, ako sa uvádza v prílohe k tomuto rozhodnutiu.

            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 15. októbra 2018

                  Za Radu

                  predsedníčka

               F. MOGHERINI

            (1)  Ú. v. EÚ L 255, 21.9.2016, s. 25.

            PRÍLOHA
            Do zoznamu uvedeného v prílohe k rozhodnutiu (SZBP) 2016/1693 sa dopĺňa táto osoba:

                           „3.

                           Hocine BOUGUETOF; dátum narodenia: 1. júla 1959; miesto narodenia: Tebessa (Alžírsko); štátna príslušnosť: Alžírsko.“


title: Rozhodnutie Rady z 15. októbra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov za Portugalsko

text:
                  18.10.2018

                  SK

                  Úradný vestník Európskej únie

                  C 376/9

         ROZHODNUTIE RADY
         z 15. októbra 2018,
         ktorým sa vymenúvajú členovia a náhradníci Poradného výboru pre slobodu pohybu pracovníkov za Portugalsko
         (2018/C 376/04)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (1), a najmä na jeho články 23 a 24,
         so zreteľom na zoznamy kandidátov, ktoré Rade predložili vlády členských štátov,
         keďže:

                     (1)

                     Rada svojím rozhodnutím z 28. septembra 2018 (2) vymenovala členov a náhradníkov Poradného výboru pre slobodu pohybu pracovníkov (ďalej len „výbor“) na obdobie, ktoré trvá od 25. septembra 2018 do 24. septembra 2020.

                     (2)

                     Vláda Portugalska navrhla kandidátov na viaceré neobsadené miesta,

               PRIJALA TOTO ROZHODNUTIE:

            Článok 1
            Za členov a náhradníkov Poradného výboru pre slobodu pohybu pracovníkov sa na obdobie, ktoré trvá do 24. septembra 2020, vymenúvajú:
            I.   ZÁSTUPCOVIA VLÁD

                        Krajina

                        Členovia

                        Náhradníci

                        Portugalsko

                        pani Isabel VILELAS
                        pani Helena BENTES

                        pani Helena Cristina BARBOSA DOS SANTOS

            Článok 2
            Členov a náhradníkov, ktorí ešte neboli navrhnutí, vymenuje Rada neskôr.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 15. októbra 2018

                  Za Radu

                  predsedníčka

               E. KÖSTINGER

            (1)  Ú. v. EÚ L 141, 27.5.2011, s. 1.

            (2)  Rozhodnutie Rady z 28. septembra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov (Ú. v. EÚ C 366, 10.10.2018, s. 3).


title: Rozhodnutie Rady (EÚ) 2018/1578 z 18. septembra 2018 o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických

text:
                  22.10.2018

                  SK

                  Úradný vestník Európskej únie

                  L 263/1

         ROZHODNUTIE RADY (EÚ) 2018/1578
         z 18. septembra 2018
         o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     Rada rozhodnutím 98/591/ES (2) schválila uzavretie Dohody o vedeckej a technickej spolupráci medzi Európskym spoločenstvom a vládou Spojených štátov amerických (ďalej len „dohoda“). Dohoda bola podpísaná vo Washingtone, DC, 5. decembra 1997 a nadobudla platnosť 14. októbra 1998.

                     (2)

                     V článku 12 písm. b) dohody sa stanovuje, že sa táto dohoda uzatvára v prvej etape na obdobie piatich rokov a jej platnosť sa môže prípadnými zmenami predĺžiť o ďalších päť rokov vzájomnou písomnou dohodou medzi zmluvnými stranami.

                     (3)

                     Rozhodnutiami 2004/756/ES (3), 2009/306/ES (4) a 2014/240/EÚ (5) Rada postupne schválila predĺženie platnosti dohody na ďalšie obdobia piatich rokov. Platnosť dohody uplynie 14. októbra 2018.

                     (4)

                     Z posúdenia, ktoré vykonali útvary Komisie, vyplýva, že dohoda tvorí dôležitý rámec na uľahčenie spolupráce medzi Úniou a Spojenými štátmi americkými v spoločných prioritných oblastiach vedy a techniky, čo im prináša vzájomný prospech. Preto je v záujme Únie predĺžiť platnosť dohody na nové obdobie piatich rokov.

                     (5)

                     Obidve zmluvné strany potvrdili svoj zámer predĺžiť platnosť dohody na ďalšie obdobie piatich rokov bez akýchkoľvek zmien dohody.

                     (6)

                     Predĺženie platnosti dohody by sa preto malo schváliť v mene Európskej únie,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje predĺženie platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických na ďalšie obdobie piatich rokov.

            Článok 2
            Predseda Rady oznámi v mene Únie vláde Spojených štátov amerických, že Únia ukončila svoje vnútorné postupy potrebné na predĺženie platnosti dohody v súlade s článkom 12 písm. b) dohody.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Súhlas z 3. júla 2018 (zatiaľ neuverejnený v úradnom vestníku).

            (2)  Rozhodnutie Rady 98/591/ES z 13. októbra 1998, ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Spojených štátov amerických (Ú. v. ES L 284, 22.10.1998, s. 35).

            (3)  Rozhodnutie Rady 2004/756/ES zo 4. októbra 2004 o uzavretí Dohody o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických (Ú. v. EÚ L 335, 11.11.2004, s. 5).

            (4)  Rozhodnutie Rady 2009/306/ES z 30. marca 2009 o predĺžení platnosti a zmene a doplnení Dohody o vedeckej a technickej spolupráci medzi Európskym spoločenstvom a vládou Spojených štátov amerických (Ú. v. EÚ L 90, 2.4.2009, s. 20).

            (5)  Rozhodnutie Rady 2014/240/EÚ zo 14. apríla 2014 o predĺžení platnosti Dohody o vedeckej a technickej spolupráci medzi Európskym spoločenstvom a vládou Spojených štátov amerických (Ú. v. EÚ L 128, 30.4.2014, s. 43).


title: Rozhodnutie Rady (EÚ) 2018/1599 z 15. októbra 2018 o podpise Dohody o voľnom obchode medzi Európskou úniou a Singapurskou republikou v mene Európskej únie

text:
                  25.10.2018

                  SK

                  Úradný vestník Európskej únie

                  L 267/1

         ROZHODNUTIE RADY (EÚ) 2018/1599
         z 15. októbra 2018
         o podpise Dohody o voľnom obchode medzi Európskou úniou a Singapurskou republikou v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4 prvý pododsek v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 23. apríla 2007 poverila Komisiu, aby rokovala o dohode o voľnom obchode s členskými štátmi Združenia národov juhovýchodnej Ázie (ASEAN). Toto poverenie poskytovalo možnosť dvojstranných rokovaní.

                     (2)

                     Rada 22. decembra 2009 poverila Komisiu, aby viedla dvojstranné rokovania o dohode o voľnom obchode s jednotlivými členskými štátmi združenia ASEAN počnúc Singapurom, pričom tieto rokovania sa mali viesť v súlade s existujúcimi smernicami na rokovania.

                     (3)

                     Rokovania o Dohode o voľnom obchode medzi Európskou úniou a Singapurskou republikou (ďalej len „dohoda“) boli uzavreté a dohoda by sa mala podpísať v mene Únie s výhradou ukončenia postupov požadovaných na jej uzavretie k neskoršiemu dátumu,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody o voľnom obchode medzi Európskou úniou a Singapurskou republikou s výhradou jej uzavretia (1).

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 15. októbra 2018

                  Za Radu

                  predsedníčka

               E. KÖSTINGER

            (1)  Text dohody sa uverejní spolu s rozhodnutím o uzavretí dohody.


title: Rozhodnutie Rady (EÚ) 2018/1601 z 15. októbra 2018 o pozícii, ktorá sa má v mene Európskej únie zaujať v Medzinárodnej námornej organizácii počas 73. zasadnutia Výboru pre ochranu morského prostredia a 100. zasadnutia Výboru pre námornú bezpečnosť, pokiaľ ide o prijatie zmien predpisu 14 prílohy VI k Medzinárodnému dohovoru o zabránení znečisťovaniu z lodí a Medzinárodného kódexu programu rozšírených inšpekcií v rámci prehliadok lodí na hromadný náklad a ropných tankerov z roku 2011

text:
                  25.10.2018

                  SK

                  Úradný vestník Európskej únie

                  L 267/6

         ROZHODNUTIE RADY (EÚ) 2018/1601
         z 15. októbra 2018
         o pozícii, ktorá sa má v mene Európskej únie zaujať v Medzinárodnej námornej organizácii počas 73. zasadnutia Výboru pre ochranu morského prostredia a 100. zasadnutia Výboru pre námornú bezpečnosť, pokiaľ ide o prijatie zmien predpisu 14 prílohy VI k Medzinárodnému dohovoru o zabránení znečisťovaniu z lodí a Medzinárodného kódexu programu rozšírených inšpekcií v rámci prehliadok lodí na hromadný náklad a ropných tankerov z roku 2011
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Cieľom činnosti Únie v odvetví námornej dopravy by mala byť ochrana morského prostredia a zlepšovanie námornej bezpečnosti.

                     (2)

                     Výbor Medzinárodnej námornej organizácie (ďalej len „IMO“) pre ochranu morského prostredia (ďalej len „MEPC“) by mal na 73. zasadnutí, ktoré sa uskutoční 22. až 26. októbra 2018 (ďalej len „MEPC 73“), prijať zmeny predpisu 14 prílohy VI k Medzinárodnému dohovoru o zabránení znečisťovaniu z lodí (ďalej len „príloha VI k dohovoru MARPOL“).

                     (3)

                     Výbor pre námornú bezpečnosť (ďalej len „MSC“) IMO by mal na svojom 100. zasadnutí, ktoré sa uskutoční 3. až 7. decembra 2018 (ďalej len „MSC 100“), prijať zmeny Medzinárodného kódexu programu rozšírených inšpekcií v rámci prehliadok lodí na hromadný náklad a ropných tankerov z roku 2011 (ďalej len „kódex ESP z roku 2011“).

                     (4)

                     Je vhodné stanoviť pozíciu, ktorá sa má v mene Únie zaujať na MEPC 73, keďže zmeny predpisu 14 prílohy VI k dohovoru MARPOL budú spôsobilé rozhodujúcim spôsobom ovplyvniť obsah práva Únie, konkrétne smernicu Európskeho parlamentu a Rady (EÚ) 2016/802 (1).

                     (5)

                     Je vhodné stanoviť pozíciu, ktorá sa má v mene Únie zaujať na MSC 100, keďže zmeny kódexu ESP z roku 2011 budú spôsobilé rozhodujúcim spôsobom ovplyvniť obsah práva Únie, konkrétne nariadenie Európskeho parlamentu a Rady (EÚ) č. 530/2012 (2).

                     (6)

                     Zmeny predpisu 14 prílohy VI k dohovoru MARPOL týkajúce sa zákazu prepravy nevyhovujúceho vykurovacieho oleja na účely spaľovania na pohon alebo prevádzku na palube lode by mali zabezpečiť dôsledné presadzovanie normy pre vykurovací olej uvedenej v predpise 14.1.3 prílohy VI k dohovoru MARPOL, ktorá nadobudne platnosť 1. januára 2020.

                     (7)

                     Zmeny kódexu ESP z roku 2011 by mali zahŕňať redakčné zmeny kódexu, ktorými by sa identifikovali všetky povinné požiadavky a zlepšili tabuľky a formuláre, a tiež by sa nimi mali zlúčiť redakčné zmeny s novými podstatnými požiadavkami s cieľom zaoberať sa poslednými aktualizáciami jednotných požiadaviek série Z10 Medzinárodného združenia klasifikačných spoločností.

                     (8)

                     V rozsahu, v akom zmeny predpisu 14 prílohy VI k dohovoru MARPOL a kódexu ESP z roku 2011 môžu ovplyvniť ustanovenia smernice (EÚ) 2016/802 a nariadenia (EÚ) č. 530/2012, patria tieto zmeny do výlučnej právomoci Únie.

                     (9)

                     Únia nie je členom IMO ani zmluvnou stranou príslušných dohovorov a kódexov. Rada by preto mala poveriť členské štáty, aby vyjadrili pozíciu Únie a svoj súhlas s tým, že budú týmito zmenami viazané v rozsahu, v akom uvedené zmeny patria do výlučnej právomoci Únie,

               PRIJALA TOTO ROZHODNUTIE:

            Článok 1
            Pozíciou, ktorá sa má v mene Únie zaujať na 73. zasadnutí Výboru IMO pre ochranu morského prostredia, je súhlas s prijatím zmien predpisu 14 prílohy VI k Medzinárodnému dohovoru o zabránení znečisťovaniu z lodí uvedených v dokumente IMO MEPC 73/3.

            Článok 2
            Pozíciou, ktorá sa má v mene Únie zaujať na 100. zasadnutí Výboru IMO pre námornú bezpečnosť, je súhlas s prijatím zmien Medzinárodného kódexu programu rozšírených inšpekcií v rámci prehliadok lodí na hromadný náklad a ropných tankerov z roku 2011 uvedených v prílohe 2 k dokumentu IMO MSC 99/22/Add.1.

            Článok 3

               1.   Pozíciu, ktorá sa má v mene Únie zaujať podľa článku 1, vyjadria členské štáty, ktoré sú všetky členmi IMO, konajúc spoločne v záujme Únie.

               2.   Pozíciu, ktorá sa má v mene Únie zaujať podľa článku 2, vyjadria členské štáty, ktoré sú všetky členmi IMO, konajúc spoločne v záujme Únie.

               3.   Menšie zmeny pozícií uvedených v článkoch 1 a 2 sa môžu dohodnúť bez ďalšieho rozhodnutia Rady.

            Článok 4
            Členské štáty sa týmto poverujú, aby vyjadrili svoj súhlas s tým, že budú v záujme Únie viazané zmenami uvedenými v článkoch 1 a 2 v rozsahu, v akom uvedené zmeny patria do výlučnej právomoci Únie.

            Článok 5
            Toto rozhodnutie nadobúda účinnosť dňom jeho prijatia.

            V Luxemburgu 15. októbra 2018

                  Za Radu

                  predsedníčka

               E. KÖSTINGER

            (1)  Smernica Európskeho parlamentu a Rady (EÚ) 2016/802 z 11. mája 2016 o znížení obsahu síry v niektorých kvapalných palivách (Ú. v. EÚ L 132, 21.5.2016, s. 58).

            (2)  Nariadenie Európskeho parlamentu a Rady (EÚ) č. 530/2012 z 13. júna 2012 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (Ú. v. EÚ L 172, 30.6.2012, s. 3).


title: Rozhodnutie Rady (EÚ) 2018/1600 z 28. septembra 2018 o žiadosti Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis, ktoré sa týkajú Agentúry Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA)

text:
                  25.10.2018

                  SK

                  Úradný vestník Európskej únie

                  L 267/3

         ROZHODNUTIE RADY (EÚ) 2018/1600
         z 28. septembra 2018
         o žiadosti Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis, ktoré sa týkajú Agentúry Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA)
         RADA EURÓPSKEJ ÚNIE,
         so zreteľom na článok 4 Protokolu č. 19 o schengenskom acquis začlenenom do rámca Európskej únie, ktorý je pripojený k Zmluve o Európskej únii a Zmluve o fungovaní Európskej únie,
         so zreteľom na žiadosť vlády Spojeného kráľovstva Veľkej Británie a Severného Írska, predloženú prostredníctvom listu z 19. júla 2018 predsedovi Rady, zúčastňovať sa na niektorých ustanoveniach schengenského acquis, tak ako je to špecifikované v uvedenom liste,
         keďže:

                     (1)

                     Rada rozhodnutím 2000/365/ES (1) oprávnila Spojené kráľovstvo Veľkej Británie a Severného Írska (ďalej len „Spojené kráľovstvo“) zúčastňovať sa na niektorých ustanoveniach schengenského acquis v súlade s podmienkami ustanovenými v uvedenom rozhodnutí.

                     (2)

                     Nariadením Európskeho parlamentu a Rady (EÚ) č. 1077/2011 (2) sa zriadila Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (ďalej len „agentúra“), zvyčajne označovaná ako eu-LISA, ktorá je zodpovedná za prevádzkové riadenie Schengenského informačného systému druhej generácie (SIS II), vízového informačného systému (VIS) a systému Eurodac a prevádzkové riadenie určitých aspektov ich komunikačnej infraštruktúry, ako aj ďalších prípadných rozsiahlych informačných systémov v priestore slobody, bezpečnosti a spravodlivosti na základe samostatných právnych aktov Únie, na základe článkov 67 až 89 ZFEÚ.

                     (3)

                     Rada rozhodnutím 2010/779/EÚ (3) povolila Spojenému kráľovstvu zúčastňovať sa na nariadení (EÚ) č. 1077/2011 v rozsahu, v akom sa týka prevádzkového riadenia VIS a častí SIS II, na ktorých sa Spojené kráľovstvo nezúčastňuje.

                     (4)

                     Európska komisia predložila 29. júna 2017 návrh nariadenia Európskeho parlamentu a Rady o Agentúre Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) a o zmene nariadenia (ES) č. 1987/2006 a rozhodnutia Rady 2007/533/SVV a o zrušení nariadenia (EÚ) č. 1077/2011 (ďalej len „navrhované nariadenie“).

                     (5)

                     Podľa navrhovaného nariadenia sa agentúra nahradí Agentúrou Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti – eu-LISA – (ďalej len „navrhovaná agentúra“), ktorá bude jej právnym nástupcom. Navrhovaná agentúra bude zodpovedná, rovnako ako súčasná agentúra, za prevádzkové riadenie SIS II, VIS a systému Eurodac. Navrhovaná agentúra bude tiež zodpovedná za prípravu, vývoj a prevádzkové riadenie systému vstup/výstup, siete DubliNet a Európskeho systému pre cestovné informácie a povolenia (ETIAS) a jej úlohou môže byť aj príprava, vývoj a prevádzkové riadenie iných rozsiahlych informačných systémov v priestore slobody, bezpečnosti a spravodlivosti, ak sa tak stanoví v relevantných právnych aktoch Únie na základe článkov 67 až 89 ZFEÚ.

                     (6)

                     Systém SIS II je súčasťou schengenského acquis. Zriadenie, prevádzku a využívanie SIS II upravuje nariadenie Európskeho parlamentu a Rady (ES) č. 1987/2006 (4) a rozhodnutie Rady 2007/533/SVV (5). Spojené kráľovstvo sa však zúčastnilo len na prijatí rozhodnutia 2007/533/SVV, ktorým sa rozvíjajú ustanovenia schengenského acquis uvedené v článku 1 písm. a) bode ii) rozhodnutia 2000/365/ES.

                     (7)

                     Systém VIS je tiež súčasťou schengenského acquis. Spojené kráľovstvo sa nezúčastnilo na prijatí rozhodnutia Rady 2004/512/ES (6), nariadenia Európskeho parlamentu a Rady (ES) č. 767/2008 (7) ani rozhodnutia Rady 2008/633/SVV (8), ktorými sa upravujú zriadenie, prevádzka a využívanie VIS, ani nimi nie je viazané.

                     (8)

                     Systém Eurodac nie je súčasťou schengenského acquis. Spojené kráľovstvo sa zúčastnilo na prijatí nariadenia Európskeho parlamentu a Rady (EÚ) č. 603/2013 (9), ktorým sa upravuje zriadenie, prevádzka a využívanie systému Eurodac, a je ním viazané.

                     (9)

                     Systém vstup/výstup je súčasťou schengenského acquis. Spojené kráľovstvo sa nezúčastnilo na prijatí nariadenia Európskeho parlamentu a Rady (EÚ) 2017/2226 (10), ktorým sa upravuje zriadenie, prevádzka a využívanie systému vstup/výstup, a nie je ním viazané.

                     (10)

                     Systém ETIAS je taktiež súčasťou schengenského acquis. Spojené kráľovstvo sa nezúčastnilo na prijatí nariadenia Európskeho parlamentu a Rady (EÚ) 2018/1240 (11), a nie je ním viazané.

                     (11)

                     Sieť DubliNet nie je súčasťou schengenského acquis. Spojené kráľovstvo je viazané nariadením Komisie (ES) č. 1560/2003 (12), ktorým sa zriaďuje sieť DubliNet, samostatný zabezpečený elektronický prenosový kanál.

                     (12)

                     Vzhľadom na účasť na systéme Eurodac, sieti DubliNet a čiastočnú účasť na systéme SIS II má Spojené kráľovstvo právo zúčastňovať sa na činnostiach navrhovanej agentúry v takom rozsahu, v akom bude agentúra zodpovedná za prevádzkové riadenie systému SIS II, ako sa upravuje rozhodnutím 2007/533/SVV, systému Eurodac a siete DubliNet, ako je tomu v prípade súčasnej agentúry.

                     (13)

                     Navrhovaná agentúra, ako je tomu v prípade súčasnej agentúry, by mala mať jednotnú právnu subjektivitu a mala by byť charakterizovaná jednotou svojej organizačnej a finančnej štruktúry. Na tento účel by mala byť navrhovaná agentúra zriadená prostredníctvom jediného legislatívneho nástroja, o ktorom by sa malo hlasovať v rámci Rady v jeho celistvosti. Navyše, keď sa navrhované nariadenie prijme, malo by sa stať uplatniteľným vo svojej celistvosti v členských štátoch, ktoré sú ním viazané. Tým sa vylučuje možnosť čiastočnej uplatniteľnosti pre Spojené kráľovstvo.

                     (14)

                     S cieľom zabezpečiť súlad so zmluvami a uplatniteľnými protokolmi a zároveň zabezpečiť jednotnosť a konzistentnosť navrhovaného nariadenia, požiadalo Spojené kráľovstvo o účasť na navrhovanom nariadení podľa článku 4 protokolu č. 19 v takom rozsahu, v akom sa ustanovenia navrhovaného nariadenia týkajú zodpovednosti agentúry za prevádzkové riadenie systému SIS II, ako sa upravuje nariadením (ES) č. 1987/2006, ako aj systému VIS, systému vstup/výstup a systému ETIAS.

                     (15)

                     Rada uznáva právo Spojeného kráľovstva požiadať v súlade s článkom 4 protokolu č. 19 o účasť na navrhovanom nariadení, ktorým sa zriaďuje agentúra, pokiaľ sa Spojené kráľovstvo na navrhovanom nariadení nebude zúčastňovať z iných dôvodov.

                     (16)

                     Účasťou Spojeného kráľovstva na navrhovanom nariadení by nebola dotknutá skutočnosť, že v súčasnosti sa Spojené kráľovstvo nezúčastňuje a nemôže zúčastňovať na ustanoveniach schengenského acquis, ktoré sa týkajú voľného pohybu štátnych príslušníkov tretích krajín, vízovej politiky a prekračovania vonkajších hraníc členských štátov osobami. Tým by sa odôvodnilo zahrnutie osobitných ustanovení do navrhovaného nariadenia, pričom tieto ustanovenia by odrážali osobitné postavenie Spojeného kráľovstva, najmä pokiaľ ide o obmedzené hlasovacie práva v správnej rade agentúry.

                     (17)

                     Zmiešaný výbor, zriadený podľa článku 3 Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis (13), bol informovaný o príprave tohto rozhodnutia v súlade s článkom 5 uvedenej dohody.

                     (18)

                     Zmiešaný výbor, zriadený podľa článku 3 Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (14), bol informovaný o príprave tohto rozhodnutia v súlade s článkom 5 uvedenej dohody,

               PRIJALA TOTO ROZHODNUTIE:

            Článok 1
            Okrem rozhodnutí 2000/365/ES a 2010/779/EÚ sa bude Spojené kráľovstvo Veľkej Británie a Severného Írska zúčastňovať na nariadení Európskeho parlamentu a Rady o Agentúre Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) a o zmene nariadenia (ES) č. 1987/2006 a rozhodnutia Rady 2007/533/SVV a o zrušení nariadenia (EÚ) č. 1077/2011 v rozsahu, v akom sa toto nariadenie týka prevádzkového riadenia VIS, častí SIS II, na ktorých sa Spojené kráľovstvo nezúčastňuje, a systémov vstup/výstup a ETIAS.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 28. septembra 2018

                  Za Radu

                  predsedníčka

               M. SCHRAMBÖCK

            (1)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

            (2)  Nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (Ú. v. EÚ L 286, 1.11.2011, s. 1).

            (3)  Rozhodnutie Rady 2010/779/EÚ zo 14. decembra 2010 o žiadosti Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis, ktoré sa týkajú zriadenia Európskej agentúry na prevádzkové riadenie rozsiahlych informačných systémov v oblasti slobody, bezpečnosti a spravodlivosti (Ú. v. EÚ L 333, 17.12.2010, s. 58).

            (4)  Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 381, 28.12.2006, s. 4).

            (5)  Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 205, 7.8.2007, s. 63).

            (6)  Rozhodnutie Rady 2004/512/ES z 8. júna 2004, ktorým sa vytvára vízový informačný systém (VIS) (Ú. v. EÚ L 213, 15.6.2004, s. 5).

            (7)  Nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60).

            (8)  Rozhodnutie Rady 2008/633/SVV z 23. júna 2008 o sprístupnení vízového informačného systému (VIS) na nahliadnutie určeným orgánom členských štátov a Europolu na účely predchádzania teroristickým trestným činom a iným závažným trestným činom, ich odhaľovania a vyšetrovania (Ú. v. EÚ L 218, 13.8.2008, s. 129).

            (9)  Nariadenie Európskeho parlamentu a Rady (EÚ) č. 603/2013 z 26. júna 2013 o zriadení systému Eurodac na porovnávanie odtlačkov prstov pre účinné uplatňovanie nariadenia (EÚ) č. 604/2013, ktorým sa ustanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov, a o žiadostiach orgánov členských štátov na presadzovanie práva a Europolu o porovnanie s údajmi v systéme Eurodac na účely presadzovania práva a o zmene nariadenia (EÚ) č. 1077/2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (Ú. v. EÚ L 180, 29.6.2013, s. 1).

            (10)  Nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva, a ktorým sa mení Dohovor, ktorým sa vykonáva Schengenská dohoda, a nariadenia (ES) č. 767/2008 a (EÚ) č. 1077/2011 (Ú. v. EÚ L 327, 9.12.2017, s. 20).

            (11)  Nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399,(EÚ) 2016/1624 a (EÚ) 2017/2226 (Ú. v. EÚ L 236, 19.9.2018, s. 1).

            (12)  Nariadenie Komisie (ES) č. 1560/2003 z 2. septembra 2003, ktoré ustanovuje podrobné pravidlá na uplatňovanie nariadenia Rady (ES) č. 343/2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 222, 5.9.2003, s. 3).

            (13)  Ú. v. ES L 176, 10.7.1999, s. 36.

            (14)  Ú. v. EÚ L 53, 27.2.2008, s. 52.


Rozhodnutie Komisie z 04/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9171 - Covanta Holding Corporation / Green Investment Group Limited / Brockwell Energy Limited / Earls Gate Energy Centre Limited) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 04/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9133 - MET Renewables AG / AKCIONARSKO DRUŠTVO ZA HOTELIJERSTVO I TURIZAM O ZONE AD BEOGRAD / NIS Energowind) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 05/09/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9010 - JAB Holding Company S.à r.l. / Pret (Europe) Limited) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady z 11. decembra 2018, ktorým sa prijíma pozícia Rady k druhému návrhu rozpočtu Európskej únie na rozpočtový rok 2019

text:
                  14.12.2018

                  SK

                  Úradný vestník Európskej únie

                  C 451/2

         ROZHODNUTIE RADY
         z 11. decembra 2018,
         ktorým sa prijíma pozícia Rady k druhému návrhu rozpočtu Európskej únie na rozpočtový rok 2019
         (2018/C 451/02)
         RADA EURÓPSKEJ ÚNIE
         so zreteľom na Zmluvu o fungovaní Európskej únie, a najmä na jej článok 314 ods. 3, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
         keďže:

                     (1)

                     Komisia 30. novembra 2018 predložila návrh obsahujúci druhý návrh všeobecného rozpočtu Európskej únie na rozpočtový rok 2019 (1),

                     (2)

                     Rada preskúmala návrh Komisie s cieľom vymedziť pozíciu, ktorá je na strane príjmov v súlade s rozhodnutím Rady 2014/335/EÚ, Euratom z 26. mája 2014 o systéme vlastných zdrojov Európskej únie (2) a na strane výdavkov v súlade s nariadením Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3).

                     (3)

                     Vzhľadom na potrebu prijať pozíciu Rady k druhému návrhu rozpočtu čo najskôr, aby sa mohol rozpočet definitívne prijať do začiatku rozpočtového roku 2019, čím sa zabezpečí kontinuita činnosti Únie, je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov, ako aj desaťdňovú lehotu potrebnú na zaradenie bodu do predbežného programu rokovania Rady v zmysle článku 4 protokolu č. 1,

               ROZHODLA TAKTO:

            Jediný článok
            Rada 11. decembra 2018 prijala svoju pozíciu k druhému návrhu všeobecného rozpočtu Európskej únie na rozpočtový rok 2019.
            Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.

            V Bruseli 11. decembra 2018

                  Za Radu

                  predseda

               G. BLÜMEL

            (1)  COM(2018) 900 final.

            (2)  Ú. v. EÚ L 168, 7.6.2014, s. 105.

            (3)  Ú. v. EÚ L 347, 20.12.2013, s. 884.